MultiSkin persstop 26mm 1x pers
Nov. asym. hoekinstap 1 deel re. Giada N 2G 87-90 helder/ matchroom GI
Vaillant kamertherm VRT50 0020018265 Bonnievale: Dogter wil nie meer weet oor pa se moord | Netwerk24
Zacks sê hy gaan nêrens, al dans poppe in Kaap
Nuweland en die Kaap van Storms is een en dieselfde ding nadat Paul Zacks, die Westelike Provinsie se uitvoerende hoof, gister aan Rapport gesê het hy gaan nêrens nie, ondanks berigte dat Vrydag sy laaste dag as werknemer by WP Rugby was.
Deur is oop vir AB
‘Pasop vir ’n gekweste buffel. Veral in Afrika!”. Met dié woorde het die Proteas se nuwe hoofafrigter, Mark Boucher, gister die eerste salvo van die komende krieket-oorlog tussen Suid-Afrika en Engeland gevuur.
Twee ‘vergete’ Bokke, Bul-stut reg vir soesji-rugby
Die Sunwolves se Suid-Afrikaanse geur raak weekliks sterker voor volgende jaar se Superreeks.
Deur Jana Breytenbach 14 Mei 2019 18:25
Annelie Wessels (23) het in trane vertel van haar ma se beserings nadat vier mans haar ouers, Tool en Liezel Wessels (albei 55), vroeg Maandagaand op hul plaas naby Bonnievale aangeval en haar pa vermoor het.
“Ek wil nie die besonderhede weet nie. Ek het vir almal gevra om nie vir my te sê nie,” het Annelie Dinsdag gesê.
Tool Wessels (55) en sy gesin, Jana (20), Annelie (23) en Liezel (55). Foto: Verskaf
Ek wil nooit teruggaan na die huis toe nie. My ma wil ook nie hê ons moet teruggaan nie.
Sy en haar suster, Jana (20), wat albei aan die Universiteit Stellenbosch onderskeidelik aan ’n M-graad in BCom werk en BRek studeer, het later die aand van Stellenbosch na Worcester gery nadat hul ma van ’n hospitaal in Robertson na Worcester oorgeplaas is.
Volgens Annelie het haar ma – vermoedelik in die tyd toe vier mans hulle op hul plaas Kapteinsdrif naby Bonnievale gyselaar gehou het – van hul huis se rekenaar af e-posse na verskeie mense gestuur.
“Die e-posse het lank geneem om deur te kom, maar toe ek dit gekry het, het ek die polisie gebel en hulle was toe bewus van die situasie,” het sy emosioneel vertel.
Die susters sal vir die res van die week by vriende in Worcester bly.“Ek wil nooit teruggaan na die huis toe nie. My ma wil ook nie hê ons moet teruggaan nie,” het sy gesê.
Haar ma, wat in die borskas gesteek is, kon daarin slaag om van die plaas af te vlug en het na die bure gery en die polisie ontbied.
Sy is later, toe sy reeds in die hospitaal was, van haar man se dood ingelig. Hy is sowat 200 m van die huis af gevind.
“Ek dink my ma het geweet, maar ons het eers later die aand met haar oor my pa gepraat.”
“Dit voel glad nie werklik nie,” het sy gesê.
Intussen het Agri Wes-Kaap met skok en hartseer van die moord kennis geneem.
Jannie Strydom, uitvoerende hoof van Agri Wes-Kaap, het gesê pres. Cyril Ramaphosa sal ernstig oor sy nuwe kabinet moet besin.
“Die landboubedryf kan nie langer bekostig dat ministers en instellings, wat belas is met veiligheid, nie die landelike veiligheidsplan implementeer en produsente en hul plaaswerkers se lewens daagliks bedreig word nie.”
Hy het sy meegevoel namens Agri Wes-Kaap betuig en wens die Wessels-gesin ’n spoedige herstel toe.
Meer oor: Tool Wessels | Liezel Wessels | Bonnievale | Plaasmoord
Boer sterf ná plaasaanval by Bonnievale
Boer van Bonnievale vermoor, vrou met kookwater gebrand